**ΤΜΗΜΑ ΜΑΙΕΥΤΙΚΗΣ ΤΗΣ ΣΧΟΛΗΣ ΕΠΑΓΓΕΛΜΑΤΩΝ ΥΓΕΙΑΣ**

**ΑΝΑΚΟΙΝΩΣΗ ΓΙΑ ΤΗΝ ΤΕΛΕΤΗ ΟΡΚΩΜΟΣΙΑΣ**

Η τελετή θα διεξαχθεί στο Αμφιθέατρο «ΑΛΕΞΑΝΔΡΟΣ» που βρίσκεται στον χώρο του κεντρικού Κυλικείου. **Παρακαλούνται οι απόφοιτοι/ες να προσέλθουν στον χώρο της Γραμματείας μία ώρα** **νωρίτερα από την ώρα έναρξης της τελετής**, προκειμένου να υπογράψουν το Πρωτόκολλο Καθομολόγησης και να λάβουν οδηγίες για την τελετή. Οι συνοδοί θα αναμένουν στον προαύλιο χώρο.

**Επισημαίνεται ότι :**

* **Ο ανώτατος αριθμός συνοδών για κάθε απόφοιτο/η καθορίζεται στα δύο (2) άτομα. Επομένως μαζί με τον απόφοιτο/την απόφοιτη θα προσέλθουν στην τελετή συνολικά τρία (3) άτομα.**
* Η προσέλευση στο Πανεπιστήμιο θα δηλωθεί στην πλατφόρμα EDUPASS: <https://edupass.gov.gr/>

σύμφωνα με τις παρακάτω οδηγίες :

* Πρόσβαση σε χώρους Α.Ε.Ι./Α.Ε.Α. (ΣΥΝΕΧΕΙΑ)
* Είμαι επισκέπτης-τρια σε A.E.I./A.E.A.(ΣΥΝΕΧΕΙΑ)
* Απαιτείται ταυτοποίηση (**Ο/Η Απόφοιτος/Απόφοιτη καθώς και ο / η κάθε συνοδός χωριστά** θα πρέπει να συνδεθεί με τους κωδικούς του/της TAXISNET ή λογαριασμούς τράπεζας στο σύστημα).
* Επισκόπηση των στοιχείων σας (ΣΥΝΕΧΕΙΑ)
* ΊΔΡΥΜΑ/ΤΜΗΜΑ : ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ/ΤΜΗΜΑ ΜΑΙΕΥΤΙΚΗΣ
* Δηλώνω υπεύθυνα ότι θα παρευρεθώ στους χώρους του ιδρύματος : ΝΑΙ
* Συμπληρώστε τον ΑΜΚΑ σας : γράφετε τον ΑΜΚΑ
* Επιθυμώ τα στοιχεία μου (εμβολιασμού, νόσησης, rapid test, PCR test) να προωθούνται αυτομάτως από την ΗΔΙΚΑ στο σύστημα edupass για χρονικό διάστημα μιας εβδομάδας : ΝΑΙ
* Υποβολή

**Προσοχή : Η δήλωση στο EDUPASS θα πρέπει να πραγματοποιηθεί το αργότερο έως την Δευτέρα 20/12 και ώρα 00:00 (μεσάνυχτα) διότι τα στοιχεία θα αντληθούν την Τρίτη 21/12 το πρωί.**

**Κανένας απόφοιτος/η ή συνοδός δε θα μπορέσει να εισέλθει στον χώρο της τελετής χωρίς να έχει δηλωθεί στην πλατφόρμα EDUPASS.**

**Επίσης θα πρέπει να έχετε μαζί σας εκτυπωμένο οποιοδήποτε πιστοποιητικό (Νόσησης, Εμβολιασμού, βεβαίωσης αρνητικού εργαστηριακού διαγνωστικού ελέγχου, που έχει διεξαχθεί έως σαράντα οχτώ (48) ώρες πριν την προβλεπόμενη ώρα έναρξης της τελετής κλπ) καθώς και ταυτότητα /Διαβατήριο κλπ, διότι θα πρέπει να τα επιδείξετε στην είσοδο του Πανεπιστημίου.**

* Η χρήση της προστατευτικής μάσκας (κατά προτίμηση χειρουργικής) είναι υποχρεωτική για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στον χώρο διεξαγωγής της τελετής.

Από τη Γραμματεία